Diari Oficial de la Generalitat Valenciana


Sumari del DOGV 2057, del 30-06-1993 (1993/828515)

RESOLUCIÓ de 14 de maig de 1993, del Conseller d'Economia i Hisenda, per la qual delega determinades atribucions en el Secretari General i en el Secretari General Administratiu de la conselleria.
---------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2057

Data del DOGV
:   30-06-1993

Secció del DOGV
:   ALTRES DISPOSICIONS

Número del document
:   1993/828515


Data del document
:   14-05-1993

Organisme emissor
:   Conselleria d'Economia i Hisenda

Tipus de document
:   Resolució

Resolució de 14 de maig de 1993, del Conseller d'Economia i Hisenda, per la qual delega determinades atribucions en el Secretari General i en el Secretari General Administratiu de la conselleria.  
La necessitat d'agilitar els procediments de contractació d'aquesta conselleria, desconcentrant competències que em corresponen en virtut de la normativa vigent, per a aconseguir una major eficàcia, determinen la conveniència de delegar les que s'indiquen a continuació; per la qual cosa, fent ús de les facultats que em confereix l'article 68 de la Llei de la Generalitat Valenciana 5/1983, de 30 de desembre, del Govern Valencià, resolc:  
Primer  
Delegar en el Secretari General de la conselleria les atribucions següents:  
1. La tramitació dels expedients de contractació en les -fases d'iniciació, aprovació de plecs de condicions i autorització de la despesa, qualsevol que en siga la quantia.  
2. L'exercici de totes les competències en matèria de preparació i execució de contractes el pressupost de les quals no ultrapasse els dos milions de pessetes.  
3. Acordar la devolució de les fiances provisionals i definitives que es constituesquen a favor de la conselleria.  
4. Les competències per a la gestió del capítol I del pressupost anual de la conselleria.  
Segon  
Delegar en el Secretari General Administratiu de la conselleria les atribucions següents:  
5 1. La formalització dels contractes de subministrament d'aigua, gas, electricitat, servei telefònic i altres contractes que generen despeses de manteniment de la conselleria.  
2. L'exercici de totes les competències per a la contractació quan la quantia de la despesa no ultrapasse les cinc-centes mil pessetes.  
Tercer  
Delegar en els directors territorials dels serveis de la Conselleria d'Economia i Hisenda a Alacant, Castelló i valència les atribucions següents:  
La formalització dels contractes de subministrament d'aigua, gas, electricitat, servei telefònic i altres contractes que generen despeses de manteniment en els serveis propis de les seues competències respectives.  
Quart  
En totes les Resolucions que s'adopten en virtut de la delegació de funcions acordada es farà constar expressament aquesta circumstància, d'acord amb el que estableix l'article 68.6 de la Llei 5/1983, de 30 de desembre, de Govern Valencià.  
Cinquè  
Queden derogades les disposicions de rang inferior o igual que s'oposen al que preveu aquesta resolució.  
Sisè  
Aquesta resolució entrarà en vigor el mateix dia de la publicació en el Diari Oficial de la Generalitat Valenciana.  
València, 14 de maig de 1993.- El Conseller d'Economia i Hisenda: Antoni Birlanga Casanova.